CELEX: 62012TA0537
Language: sk
Date: 2016-01-28 00:00:00
Title: Vec T-537/12: Rozsudok Všeobecného súdu z 28. januára 2016 – Zafeiropoulos/Cedefop („Verejné zákazky na služby — Verejné obstarávanie — Poskytovanie lekárskych služieb v prospech zamestnancov Cedefop — Zamietnutie ponuky uchádzača a zadanie zákazky inému uchádzačovi — Zamietnutie udeliť prístup k niektorým dokumentom ostatným uchádzačom, ktorí sa zúčastnili na verejnom obstarávaní — Povinnosť odôvodnenia — Ochrana obchodných záujmov a dobrej povesti — Ochrana osobných údajov — Ochrana a rozhodovacieho procesu — Mimozmluvná zodpovednosť“)

14.3.2016   
            
            
               SK
            
            
               Úradný vestník Európskej únie
            
            
               C 98/28
            
         Rozsudok Všeobecného súdu z 28. januára 2016 – Zafeiropoulos/Cedefop
   (Vec T-537/12) (1)
   
   ((„Verejné zákazky na služby - Verejné obstarávanie - Poskytovanie lekárskych služieb v prospech zamestnancov Cedefop - Zamietnutie ponuky uchádzača a zadanie zákazky inému uchádzačovi - Zamietnutie udeliť prístup k niektorým dokumentom ostatným uchádzačom, ktorí sa zúčastnili na verejnom obstarávaní - Povinnosť odôvodnenia - Ochrana obchodných záujmov a dobrej povesti - Ochrana osobných údajov - Ochrana a rozhodovacieho procesu - Mimozmluvná zodpovednosť“))
   (2016/C 098/36)
   Jazyk konania: gréčtina
   
      Účastníci konania
   
   
      Žalobca: Panteleïmon Zafeiropoulos (Solún, Grécko) (v zastúpení: M. Kontogiorgos, avocat)
   
      Žalovaný: Európskeho strediska pre rozvoj odborného vzdelávania (Cedefop) (v zastúpení: M. Fuchs, splnomocnený zástupca, za právnej pomoci pôvodne E. Petritsi, neskôr P. Anestis, avocats)
   
      Predmet veci
   
   Po prvé, zrušenie jednak rozhodnutia Cedefop z 8. októbra 2012, ktorým bola zamietnutá ponuka, ktorú predložil žalobca v rámci verejného obstarávania z 19. júna 2012, uverejneného v dodatku Úradného vestníka Európskej únie (Ú. v. EÚ 2012/S 115-189528), týkajúceho sa poskytovania lekárskych služieb zamestnancom Cedefop v Solúne (Grécko), a rozhodnutia Cedefop z 9. októbra 2012, ktorým bola zákazka definovaná v uvedenom verejnom obstarávaní zadaná inému uchádzačovi, než je žalobca, a na druhej strane rozhodnutia Cedefop, ktorým sa zamietla žiadosť žalobcu o prístup k niektorým dokumentom v rámci tohto verejného obstarávania, ako aj, po druhé, žiadosť o náhradu škody, ktorá bola údajne spôsobená žalobcovi v dôsledku porušení, ktorých sa dopustilo Cedefop
   
      Výrok rozsudku
   
   
               1.
            
            
               Rozhodnutie Európskeho strediska pre rozvoj odborného vzdelávania (Cedefop) z 8. októbra 2012, ktorým bola zamietnutá ponuka, ktorú predložil Panteleïmon Zafeiropoulos v rámci verejného obstarávania z 19. júna 2012, týkajúceho sa poskytovania lekárskych služieb zamestnancom Cedefop v Solúne (Grécko), a rozhodnutie Cedefop z 9. októbra 2012, ktorým bola zákazka definovaná v uvedenom verejnom obstarávaní zadaná inému uchádzačovi, než je Panteleïmon Zafeiropoulos, sa zrušujú.
            
         
               2.
            
            
               Žaloba sa v zostávajúcej časti zamieta.
            
         
               3.
            
            
               Cedefop znáša svoje vlastné trovy konania a tretinu trov konania, ktoré vynaložil Panteleïmon Zafeiropoulos.
            
         
               4.
            
            
               Panteleïmon Zafeiropoulos znáša dve tretiny svojich vlastných trov konania.
            
         
      (1)  Ú. v. EÚ C 46, 16.2.2013.